
Zápisnica 1/2026-2030
zo  zasadnutie výboru Slovenskej diabetologickej spoločnosti, 
ktoré sa uskutočnilo dňa 24.6.2026 v Hoteli Dubná Skala v Žiline
Prítomní: 
V-SDS: Avramovová,  Barák, Bugáňová, Černá, Doničová,  Dravecká, Ilavská, Merčiaková, Novodvorský,  Plášil, Schroner 

DR SDS: Martinka, Paľko
Prizvaní: Fabryová, Rašlová 
Hostia. Radolec
Ospravedlnení: Kuricová (DR SDS), Fabryová, Rašlová 
Program:

1. Otvorenie, voľba overovateľov zápisnice  a kontrola uznesení 
2. Informácia č.1 o činnosti od 28.5.2026
3. Stav odovzdania a prevzatia agendy SDS

4. Strategická, odborná a legislatívna agenda SDS

5. Zdravotné poisťovne, výkony a preskripčná agenda

6. Odborné podujatia, vzdelávanie a činnosť odborných sekcií

7. Hospodárenie, vnútorné pravidlá a kompetencie

8. Komunikácia, web a správa dokumentácie SDS

9. Medzinárodná spolupráca a zastupovanie SDS

10. Vopred oznámené návrhy členov a rôzne
ad 1/ Otvorenie a kontrola uznesení 

Schôdzu výboru SDS (V-SDS) otvorila a viedla predsedníčka SDS A. Ilavská. Poďakovala členom predchádzajúceho výboru SDS a dozornej rady SDS za prácu v uplynulom volebnom období. Vyjadrila nádej, že súčasný výbor nadviaže na pozitíva z predchádzajúceho obdobia a dostane úroveň práce na ešte vyššiu kvalitu.  Zároveň poďakovala členom nového výboru za dôveru, ktorú vložili do voľby nových štatutárov. 


Za overovateľov zápisnice boli jednomyseľne zvolené: M.Avramovová a K.Černá.

Nakoľko V-SDS dostal písomnú žiadosť od člena SDS V. Radolca o možnosti účasti na rokovaní V-SDS, predsedníčka v zmysle Stanov dala hlasovať o tomto kroku. Všetkých 11 členov bolo za. 

V rámci kontroly uznesení:

· Vypracovanie inovovaného Národného diabetologického programu – pri rokovaniach na MZ SR bolo zistené, že tento materiál nebol Ministerstvom zdravotníctva SR požadovaný,  preto sa úloha dočasne ruší. 
·  Stanovisko k senzorom bolo vypracované. 

1.1.1.
VD ukladá spracovaný materiál „Stanovisko k senzorom“ umiestniť na webovú  stránku SDS

· 
T: 30.6.2026





Z: Plášil, Barák

ad 2/ Informácia č.1 o činnosti V-SDS od 28.5.2026
Predsedníčka SDS A. Ilavská predložila krátku informáciu o činnosti V-SDS od 28.5.2026. V uvedenom období bola činnosť zameraná na zistenie rozsahu dokumentácie, ktorá musí byť vedená V-SDS.  A. Ilavská vypracovala presný a precízny Plán postupu odovzdávania agendy SDS po predchádzajúcom V-SDS. Ďalej sa spoločne s hlavným odborníkom pre diabetológiu prof. Jackuliakom zúčastnila na rokovaní s hlavnou odborníčkou pre všeobecné lekárstvo MUDr. Janekovou, kde boli prerokovávané otázky uvoľnenia preskripcie pre všeobecných lekárov, kde bol prezentovaný názor SDS o neuvoľnení predpisovania diabetologických liekov a zdravotných pomôcok všeobecnými lekármi. . 

ad 3/ Stav odovzdávania a prebratia agendy SDS . 
A.Ilavská požiadala predchádzajúcu predsedníčku SDS V. Doničovú o postupné odovzdanie celej agendy SDS. Bol spísaný postup v 11 bodoch, ktoré sa v jednotlivých etapách napĺňajú.. Takto je evidentné, ktoré body už boli splnené a ktoré ešte neboli realizované  
1.3.1
V-SDS ukladá realizovať všetkých 11 bodov odovzdávacieho protokolu agendy SDS


T: 15.7.2026





Z: Ilavská, Doničová

ad 4/ Strategická, odborná a legislatívna agenda
Podľa informácií V. Doničovej stránku vedie Správcovská spoločnosť, konkrétne p. Pokrivčík a p. Fekete. Dosiaľ bol na stránku prístup iba cez správcu spoločnosti Halfpixel, ktorá je aj vlastníkom domény. 
1.4.1
V-SDS ukladá spojiť sa so správcom webovej stránky SDS stránky SDS a prerokovať nové 
podmienky spolupráce


T: 31.8.2026




Z: Plášil, Schroner

V dokumentácii SDS sa v súčasnosti nenachádza aktuálne schválený rozpočet. K dispozícii je iba návrh rozpočtu vypracovaný M. Mackom na rok 2023. Z uvedeného dôvodu je potrebné uskutočniť pracovné rokovanie štatutárov a pokladníka s cieľom pripraviť návrh rámcového rozpočtu SDS na zostávajúce obdobie roka 2026
1.4.2
V-SDS ukladá realizovať stretnutie štatutárov a pokladníka a spracovať rámcový rozpočet pre rok 
2026


T: 31.8.2026




Z: Ilavská, Plášil, Barák, Novodvorský

V-SDS disponuje 3 oficiálnymi pečiatkami. Jedna je k dispozícii SLS, jednu má predsedníčka a jednu by mal mať vedecký sekretár. Túto však zatiaľ má v držaní predchádzajúci  vedecký sekretár J. Lacka. 
1.4.3
V-SDS ukladá odovzdať pečiatku SDS do rúk vedeckého sekretára Ľ. Baráka

T: 15.7.2026




Z: Lacka

A.Ilavská ďalej informovala, že je nutné realizovať kontrolu členskej základne , ktorá v roku 2025 bola už čiastočne realizovaná, je však potrebné vykonať jej komplexnú aktualizáciu. Z tohto dôvodu je potrebné v spolupráci so zodpovednými pracovníčkami Slovenskej lekáskej spoločnosti preveriť evidenciu členov SDS a zároveň zistiť aktuálny stav úhrad členských príspevkov vrátane evidencie členov s neuhradeným členským poplatkom za rok 2026. 
1.4.4
V-SDS ukladá spojiť sa zodpovednými pracovníčkami SLS a skontrolovať členskú základňu 
SDS ako aj aktuálnu situáciu ohľadom neplatičov členského poplatku


T: 31.8.2026




Z: Barák

V diskusii poukázala A. Ilavská na to, že SDS nemá doteraz spracovaný samostatný Rokovací poriadok a riadi sa Rokovacím poriadkom SLS. Vo Volebnom poriadku SDS, ktorý bol schválený v roku 2022 sú ešte drobné nedostatky, ktoré treba dopracovať, obsahuje viaceré ustanovenia, ktoré si vyžadujú spresnenie. 
1.4.5
VD ukladá dopracovať súčasný Volebný poriadok


T: 31.12.2026





Z: Plášil, Ilavská, Barák
1.4.6
VD ukladá pripraviť návrh Rokovacieho poriadku

T: 31.12.2026






Z: Ilavská Plášil, Barák
V súčasnosti nie sú zápisnice z rokovaní V-SDS ukladané v papierovej forme v priestore SDS. na Cukrovej ulici. Vzhľadom na lepšiu prehľadnosť a jednoduchšie odovzdávanie agendy SDS v budúcnosti sa V-SDS rozhodol, že dôležité materiály SDS budú archivované v priestore SDS na Cukrovej ulici 3 v papierovej forme

1.4.7
V-SDS ukladá archivovať zápisnice z rokovaní V-SDS, zápisnice z členskej schôdze a všetky 
dôležité materiály v papierovej forme v priestore SDS na Cukrovej 3 v Bratislave.


T: trvalý





Z: Barák
V rámci legislatívnej agendy SLS chýbajú materiály odovzdávané a spracovávané pre legislatívne pripomienkovanie. Do budúcnosti je nutné takéto materiály archivovať na SDS. V diskusii k tejto problematike sa ukázalo, že by bolo vhodné vytvoriť pracovnú skupinu pre legislatívu.
1.4.8.
V-SDS ukladá zistiť možnosti a nájsť vhodných kandidátov na vytvorenie Pracovnej skupiny pre 
legislatívu


T: 30.9.2026





Z: Ilavská, Plášil, Barák

ad 5/ Zdravotné poisťovne, výkony a preskripčná agenda
A.Ilavská informovala o aktuálnom počte diabetologických ambulancií na Slovensku, o vývoji úhradových mechanizmov v odbore diabetológia, ako aj o rozšírení spektra hradených zdravotných výkonov. Uviedla, že tieto zmeny prispeli k zlepšeniu ekonomickej stability diabetologických ambulancií, zvýšeniu dostupnosti diabetologickej starostlivosti a rozšíreniu možností skríningu chronických komplikácií u pacientov s diabetom. Následne oboznámila členov V-SDS o aktuálnej situácii týkajúcej sa návrhu na rozšírenie preskripčných obmedzení pre všeobecných lekárov na predpisovanie diabetologických liekov a zdravotníckych pomôcok. Návrh predložila hlavná odborníčka MZ SR pre všeobecné lekárstvo MUDr. Janeková. Výbor SDS opätovne potvrdil svoje stanovisko, že riešenie dostupnosti starostlivosti nemožno zabezpečiť rozšírením preskripčných oprávnení bez zodpovedajúceho odborného vzdelania. Rovnaké stanovisko zastáva aj hlavný odborník MZ SR pre diabetológiu prof. MUDr. P. Jackuliak. K uvedenej problematike sa uskutočnilo rokovanie predsedníčky SDS s predstaviteľmi SVLS, na ktorom bola dosiahnutá zhoda na potrebe systémového riešenia vzniknutej situácie. Napriek tomu diskusia k predmetnému návrhu naďalej pokračuje. Po ukončení diskusie prebehlo hlasovanie o potvrdení stanoviska V-SDS prijatého v apríli 2026., ktorým Slovenská diabetologická spoločnosť vyjadrila nesúhlas s navrhovaným rozšírením preskripčných oprávnení pre odbor VLD na predpisovanie diabetologických liekov a zdravotníckych pomôcok.

K. Černá, členka Kategorizačnej komisie pre lieky informovala, že KK v tomto kalendárnom roku ešte nezasadala. 

A.Ilavská, členka Kategorizačnej komisie pre zdravotnícke pomôcky MZ SR v  zastúpení R. Plášila (člen Odbornej pracovnej skupiny pre diabetologické zdravotnícke pomôcky KK pre zdravotnícke pomôcky, , ktorý na ostatnom rokovaní KK bol neprítomný) informovala o problémoch predpisovania testovacích prúžkov pre poistencov Dôvery. V súčasnosti je možný predpis iba cez vynútený recept. Situácia bola vyriešená na zasadnutí KK zmenou indikačných opatrení, ktoré sa prenesú do preskripčnýc h obmedzení. 

V ďalšej časti informovala o návrhu MZ SR na zníženie úhradovej ceny testovacích prúžkov do glukomerov na úroveň najnižšej kategorizovanej ceny. V prípade, že niektorí držitelia registráce alebo dodávatelia nepristúpia k úprave ceny, rozdiel medzi úhradou a predajnou cenou bude predstavovať dopletok pacienta vo výške približne 0,90 až 1,00 eura za balenie. Dodávatelia budú o návrhu informovaní v rámci štandardného procesu kategoruzácie a budú mať možnosť naň reagovať.  

Pri hodnotení aktuálnej situácie sa diskusia zamerala na projekt MZ SR pod názvom „Pilot 2“. V súčasnosti sú stanovení dvaja lídri – pre dospelých V. Doničová a pre pediatriu Ľ. Barák. Nakoľko V. Doničová nie je zapojená do tohto projektu, navrhla predsedníčka A. Ilavská zmenu na poste lídra. Za vedúcou Pilotu 2 pre dospelých bola navrhnutá MUDr. Gabriela Švrčková, krajská diabetologička Trnavského kraja, ktorá je v projekte aktívne zapojená. Pre pediatriu ostal vedúcim Ľ. Barák.

1.5.1
V-SDS schvaľuje jednomyseľne do fiunkcie líderky projektu /Pilot 2 pre dospelých MUDr. 
Gabrielu Švrčkovú

ad 6/  Odborné podujatia, vzdelávanie a činnosť odborných sekcií

K.Černá informovala, že Seminár Sekcie praktických diabetológov bude v dňoch 16.-17.10.2026 v Hoteli   Grand v Jasnej.  Hlavná odborná téma seminára je Diabetes a obličky. Zároveň požiadala členov V-SDS, ak majú návrh na kolegu, ktorý je členom sekcie praktických diabetológov SDS a by mal byť odmenený za celoživotnú prácu v diabetológii, aby zaslali návrh na jej mailovú adresu do konca augusta 2026.

1.6.1 V-SDS ukladá v prípade nájdenia kandidáta na odmenu za celoživotnú prácu v diabetológii zaslať 
návrh na mailovú adresu Dr. Černej.


T: 31.8.2026





Z: V-SDS

 Z. Schroner informoval, že Slovenský diabetologický kongres „Dia  dni“ bude v dňoch 27.-29.5.2027 v Hoteli Patria na Štrbskom plese. Hlavná odborná téma kongresu ešte nebola určená. 
P. Novodvorský informoval o iniciatíve mladých kolegov – diabetológov, ktorí navrhli usporiadanie kongresu/konferencie mladých diabetológov.  Ako predbežný termín vybrali január alebo február 2027. Za garanta si vybrali Dr. Novodvorského. V diskusii členovia V-SDS ocenili iniciatívu mladých kolegov, poukázali však na termínovú kolíziu a na viaceré odborné, organizačné a ekonomické aspekty pripravovaného podujatia. Ako príklad bola uvedená skúsenosť z podujatia Dia dni 2026, keď jeden z partnerov deklaroval záujem podporiť samostatné podujatie mladých odborníkov namiesto podpory celoslovenského kongresu. Dia dni. V prípade organizácie samostatného podujatia preto existuje riziko zníženia finančnej podpory kongresu Dia dni. Členovia V-SDS zároveň pripomenuli, že obdobné podujatia mladých diabetológov boli organizované aj v minulosti, avšak nestali sa trvalou súčasťou odborných aktivít SDS a nepodarilo sa vytvoriť ich dlhodobú tradíciu.  Je nutné všetky skutočnosti zobrať do úvahy a rozhodnúť na ďalšom zasadaní V-SDS.

1.6.2
V-SDS ukladá zvážiť všetky plusy a mínusy samostatného odborného podujatia pre mladých 
diabetológov a zároveň pripraviťnávrh samostatného odborného bloku alebio blokov pre mladých 
diabetológov v rámci celoslovenského kongresu Dia dni.  


T: 23.10.2026





Z: V-SDS
V.Doničová informovala o podujatí Technológie v diabetológii, ktoré sa uskutoční v dňoch 12.-13.3.2027 v Hoteli Tenis vo Zvolene. Hoci tematicky a odborne je podujatie dôležité, v poslednom období bolo finančne stratové, preto je taktiež nutné zamyslieť sa nad tým, či nebude vhodnejšie ho spojiť s Dia dňami v Tatrách a venovať mu jeden deň, resp. poldeň.
1.6.3
VD-SDS ukladá zvážiť benefity samostatného podujatia „technológie“ alebo jeho pripojenie sa 
k Dia 
dňom


T: 23.10.2026





Z: V-SDS

A.Ilavská informovala o tom, že by bolo žiaduce, aby sa SDS výraznejšie zapojila do osláv Svetového dňa diabetu (SDD) 14.novembra. IDF ako hlavnú tému určilo „Skoré opatrenia a skríning diabetu“. Ľ. Barák navrhol, aby táto aktivita prebehla v spolupráci so všetkými pacientskymi organizáciami, ktoré aktívne pracujú na Slovensku. 

 1.6.4  V-SDS ukladá zistiť, aké organizácie pacientov sú na Slovensku evidované ako občianske 
združenia pracujúce pre ľudí s diabetom.


T: 30.9.2026





Z: Barák

ad 7/  Hospodárenie,  vnútorné pravidlá a kompetencie 

R. Plášil informoval o súčasnej finančnej situácii SDS. Peniaze sú uložené vo viacerých peňažných inštitúciách. Je vhodné porozmýšľať nad ich účelnejších spravovaním. Termínovaný vklad je na 3 až 4 roky, fondy sú s vyšším rizikom, štátne dlhopisy sú bezpečné.. 

1.7.1
V-SDS ukladá realizovať rokovanie s odborníkom na financie, ktorý by poradil ako najlepšie 
uložiť, resp. investovať financie SDS, aby boli ziskové.


T: 23.10.2026




Z: Novodvorský, Plášil

V oblasti financií nie je SDS úplne samostatná. Faktúry, zmluvy o výkone práce sú realizované prostredníctvom SLS (Ing. Nešťáková). Nejasná situácia je v zmluve o prenájme priestorov SLS pre potreby SDS na Cukrovej 3. Je potrebné navštíviť tieto priestory a ozrejmiť podmienky zmluvy.

1.7.2
V-SDS ukladá navštíviť priestory poskytnuté SLS pre potreby SDS podľa zmluvy o prenájme 
a zistiť reálnu situáciu daného priestoru.


T: 15.7.2026




Z: Barák, Černá

ad 8/  Komunikácia, web-stránka, správa dokumentácie

Situácia ohľadom web-stránky je uvedená vyššie.

Logo SDS treba zjednotiť farebne a typovo.

1.8.1
V-SDS ukladá realizovať farebné aj typové zjednotenie loga SDS


T: 31.8.2026





Z: Ilavská, Plášil, Barák

ad 9/  Medzinárodná spolupráca, a zastupovanie SDS 

SDS ako občianske združenie je členom International Diabetes Federation (IDF). Je vždy zastúpená tzv. voting delegate (hlasujúcim delegátom), pričom vo veľkej väčšine ide o predsedu združenia. Môže byť však zvolený aj iný člen výboru. Hlasujúci delegát má právo hlasovať na General Assembly (členskej schôdzi) IDF. V prípade, ak sa hlasujúci delegát nemôže zúčastniť na členskej schôdzi IDF, môže V-SDS poveriť iného svojho člena, ktorý splnomocnením hlasujúceho delegáta získava všetky jeho práva a povinnosti na dobu určitú.  Hlasujúci delegát sa povinne zúčastňuje na členskej schôdzi, ktorá je zväčša organizovaná počas konania Kongresu IDF. Hlasovací delegát má účasť na Kongrese IDF hradenú centrálou IDF. Novým hlasujúcim delegátom za SDS bola jednomyseľne zvolená A. Ilavská, ktorá vystriedala V. Doničovú. O tejto skutočnosti je nutné informovať centrálu IDF.
1.9.1  V-SDS ukadá informovať centrálu SDS o zmene hlasujúceho delegáta. Novým hlasujúcim 
delegátom za IDF je A. Ilavská. 

T: 1.7.2026





Z: Doničová

ad 10/
Vopred oznámené návrhy členov V-SDS a rôzne
Pri kontrole pracovných skupín štatutári SDS objavili, že všetky boli vedené predsedníčkou V. Doničovou. Táto skutočnosť nie je v rozpore so Stanovami SDS, ale neodráža správny postup a rozdelenie zodpovednosti medzi jednotlivých členov výboru. Preto na návrh štatutárov pristúpil V-SDS na nové rozdelenie vedenia jednotlivých pracovných skupín. Pracovné skupiny sú dočasnými orgánmi výboru SDS a napomáhajú pri riešení závažných úloh v rôznych oblastiach činnosti SDS. Pre Pracovnú skupinu pre technológie bola navrhnutá I. Dravecká. Pre  Pracovnú skupinu pre diabetickú nohu V. Doničová. Pre Pracovnú skupinu pre spoluprácu s poisťovňami K. Černá. Hlasovanie bolo jednotlivo. Všetky tri navrhnuté vedúce pracovných skupín boli zvolené jednomyseľne, teda 10 hlasmi. Navrhované kandidátky sa pri hlasovaní o svojej kandidatúre zdržali hlasovania.  
1.10.1
V_SDS schvaľuje na post vedúceho pracovných skupín:


pre technológie – Ingrid Dravecká


pre diabetickú nohu .- Viera Doničová


pre spoluprácu s poisťovňami – Katarína Černá 
1.10.2
V-SDS ukladá navrhnúť členov pracovných skupín z radov členov SDS


T: 25.7.2026




Z: Dravecká, Doničová, Černá

Zároveň sa otvorilo aj obsadenie vedúceho grantovej komisie. Pri zachovaní systému, že jeden člen môže mať vedenie iba jedného úseku (komisia, pracovná skupina)  bola za vedúcu grantovej komisie navrhnutá M. Avramovová. Hlasovanie bolo 9 za, 1 sa zdržal.  Vedeckú komisiu bude aj naďalej viesť Z. Schroner

1.10.3
V-SDS schvaľuje do vedenia grantovej komisie Miriam Avramovovú a potvrdzuje do vedenia vedeckej 
komisie Z. Schronera.

MZ SR má požiadavku na doplnenie komisie pre zdravotné výkony. Na rokovaní V-SDS nepadol návrh na člena tejto komisie.

1.10.4
V-SDS ukladá navrhnúť do komisie MZ SR pre zdravotné výkony člena SDS


T: 28.6.2026




Z: V-SDS
1.10.5
V-SDS ukladá pripraviť návrh kandidáta SDS do Odbornej pracovnej skupiny MZ SR pre zdravotné 
výkony 


T: 23.10.2026




Z: V-SDS 

Budúce zasadnutie V-SDS sa uskutoční 23.10.2026 v Trnave pri konaní Obezitologického kongresu.
Termín ďalšieho (vianočného) zasadnutia bude pravdepodobne  4.12.2026 v Košiciach

Zapísal: Ľ. Barák

Overili: M. Avramovová, K. Černá
 

1

